open-index/open-wikipedia-markdown huggingface dataset:
Den mongolske løve

***Den mongolske løve***  (originaltittel: *Le lion des Mogols*, også vist i Norge som *Den mongolske prins*) er et fransk stumfilm fra 1924 i regi av Jean Epstein.

## Handling
I en hellig by i Tibet beordrer den grusomme Grand Khan, som har sitter med makten i 15 år, at Zemgali, en ung kvinne elsket av prins Roundhito-Sing, skal føres til palasset sitt. Prinsen forsøker å frigjøre kvinnen han elsker, men dette hjelper ikke, og prinsen må flykte fra landet. Et skip frakter ham til Frankrike, hvor han snart blir forelsket i en film-stjerne Anna. Hun overbeviser ham om å begynne som skuespiller, og spille sammen med henne i en film.

I Paris får prinsen en rolle i en film som skal handle om ham selv. Men Annas kjæreste Morel, en finansmann som skal produsere denne filmen, blir mer og mer misunnelig på dem, og utnytter prinsens naivitet for å stjele en større sum penger. I forsøk på å løse Morels sjalusi forteller Anna ham at hun ikke elsker prinsen, men prinsen overhører denne samtalen og blir deprimert på grunn av dette.

Prinsen går på en dans hvor han drikker seg full. Dagen etter reiser Anna og prinsen tilbake til deres hotell etter å ha filmet en scene hvor de skal kysse hverandre lidenskapelig. I mellomtiden har fire mystiske landsmenn av prinsen også ankommet Paris, og leter etter prinsen. De reiser også til hotellet, hvor et større selskap pågår. I tillegg får prinsen problemer med politiet på grunn av alle pengene som Morel stjal, men som han anklaget prinsen for.

## Medvirkende

* Ivan Mosjukin : le prince Roundghito-Sing 
* Natalie Lissenko : Anna
* Camille Bardou : Morel
* Alexiane : Zengali
* François Zellas : Kavalas
* François Viguier : le Grand Khan

## Referanser


## Eksterne lenker
*
Håkan Serner

**John Gunnar Håkan Serner** (født 1. september 1933 i Malmö i Sverige, død 25. oktober 1984 i Stockholm i Sverige) var en svensk skuespiller.

## Filmer (utvalg)
*1958 – *Den store amatören*
*1959 – *Raggare!* 
*1966 – *[[Hemsøboerne (TV-serie)|Hemsøboerne]]* (Hemsöborna) (TV-serie)
*1970 – *[[Pippi Langstrømpe på de syv hav]]* (Pippi Långstrump på de sju haven)
*1971 – *[[Eplekrigen]]* (Äppelkriget)
*1973 – *[[Den hvite steinen]]* (Den vita stenen) (TV-serie)
*1974 – *Huset Silfvercronas gåta* (TV-serie)
*1974 – *[[Dunderklumpen!]]*
*1976 – *[[Mannen på taket]]*
*1977 – *Bang!*
*1979 – *[[Trolltider]]* (TV-serie)
*1981 – *Babels hus* (TV-serie)
*1981 – *[[Rasmus på loffen (film)|Rasmus på loffen]]* (Rasmus på luffen)
*1984 – *Mannen från Mallorca*

## Referanser


## Eksterne lenker
*
Santa Maria in Via

**Santa Maria in Via** er en kirke i Roma, dedisert til Jomfru Maria. Den ligger til Via di Santa Maria in Via i rione Trevi. I kirken æres det undergjørende ikonet «Madonna del Pozzo». Det fortelles om den gang en brønn (italiensk: *pozzo*) svømmet over den 26. september 1256. Et bilde forestillende Jomfru Maria fløt på vannet, som straks forsvant da man tok hånd om bildet. Pave Alexander IV forklarte hendelsen som et mirakel og lot plassere bildet på kirkens alter.

Kirken nevnes i år 955 i en bulle promulgert av pave Agapetus II. Kirken ble ombygd fra grunnen og stod på nyee klar i 1513, da pave Leo X forlente den til servittordenen, som fortsatt innehar den. På slutten av 1500-tallet besluttet ordenen seg for å ombygge kirken, og Giacomo della Porta og Francesco da Volterra ble engasjerte som arkitekter. Kirkebygningen ble fullbyrdet av Carlo Francesco Lambardi. Fasaden, som ble oppført etter tegninger av Carlo Rainaldi, ble ikke sluttført før i 1681.

Kardinal Roberto Bellarmino innehadde kirken som titulus.

## Kunstverk
* Giovanni Domenico Piastrini: *Den helige Filippo Benizis første messe* (1724)
* Vincenzo Pacetti: *Pietro Antonio Serassis gravmonument* (1700-tallet)
* Michelangelo Bedini: *Jomfru Marias kroning i himmelen* (1946)
* Antonio Circignani: *Den hellige Filippo Benizi i bønn* 
* Antonio Giusani: *Den hellige Filippo Benizi gir sine klær til en fattig*
* Tommaso Luini: *Den hellige Filippo Benizis gravleggelse*
* Cavalier d'Arpino: *Jesu fødsel* (1590-tallet)
* Cavalier d'Arpino: *Kongenes tilbedelse* (1590-tallet)
* Cavalier d'Arpino: *Bebudelsen* (1590-tallet)
* Jacopo Zucchi: *Gud den evige Fader*
* Jacopo Zucchi: *Noli me tangere* (1590-årene)
* Jacopo Zucchi: *Kristi forklarelse* (1590-årene)
* Jacopo Zucchi: *Pinseundret* (1590-årene)
* Jacopo Zucchi: *Jomfru Marie himmelopptagelse* (1590-årene)
* Cristoforo Casolani: *Den hellige Treenighet med de hellige Johannes Døperen, Frans, Johannes evangelisten og Maria Magdalena*
* Francesco Lambardi: *De tre englene åpenbarer seg for Abraham*
* Cherubino Alberti: *Den helliga Arken og engler*
* Giuseppe Montesanti: *De hellige Pellegrino Laziosi, Giuliana Falconieri og andre av servittordenens helgener* (1700-tallet)
* Giuseppe Franco: *Den botgjørende Hieronymus*
* Giovanni Bigatti: *De hellige syv grunnleggere av servittordenen*
* Giuseppe Franco: *Den hellige Andreas*


Fil:Nolli 1748 Santa Maria in Via.JPG|Santa Maria in Via (nummer 238 ved den røde pilen) på Giovanni Battista Nollis Roma-kart av 1748


## Referanser


## Kilder
*Angela Negro, "Santa Maria in Via", *Roma Sacra*, 4° itinerario, novembre 1995
*Churches of Rome Wiki: Santa Maria in Via

## Eksterne lenker
*
École supérieure des sciences commerciales d’Angers

**École supérieure des sciences commerciales d'Angers** (forkortet ESSCA) er fransk handelshøyskole med hovedsete i Angers og avdelinger i Boulogne-Billancourt, Cholet, Bordeaux, Lyon, Budapest og Shanghai. Skolen ble etablert i 1909. ESSCA ble rangert som den 76. beste europeiske handelshøyskolen i 2019 av *[[Financial Times]]*. Skolens ulike programmer er trippel-akkreditert av internasjonale AMBA, EQUIS og AACSB.

## Referanser


## Eksterne lenker
*
Hanna Aronsson Elfman

**Hanna Aronsson Elfman** (født 29. desember 2002) er en svensk alpinist, som representerer klubben Kils SLK.

## Idrettskarriere
### Sesongen 2018/19
Elfman deltok i sitt første FIS-renn i januar 2019, i Duved i Sverige, der hun kom på niendeplass i storslalåm. Hun vant sitt første FIS-renn 21. februar 2019, da hun vant slalåm i Kirkerudbakken i Norge. Under junior-SM 2019 i Almåsa i mars vant hun slalåm, og fikk sølv i storslalåm, bak Ellen Robert. I utfor kom hun på fjerdeplass. Hun deltok også i Svensk mesterskap i alpint 2019, og kom der på 12.-plass i storslalåm. 

### Sesongen 2019/20
Hun deltok i flere renn i Europacupen i alpint 2019/20, og fikk to åttendeplasser som beste enkeltplasseringer i renn. Sammenlagt kom hun på 35.-plass med 188 poeng, og i storslalåmcupen kom hun på 13.-plass.

Hun deltok i alpint under Vinter-OL for ungdom 2020. Der kom hun på femteplass i super-G, der Amélie Klopfenstein fra Sveits vant. I kombinasjonsslalåmen kjørte hun ut, og fikk dermed ingen plassering i kombinasjonen. I storslalåm kom hun på sjuendeplass, og i slalåm kom hun på femteplass. Hun deltok også i parallellslalåm for mikslag, der hun deltok sammen med Adam Hofstedt, disse endte på åttendeplass etter at de tapte kvartfinalen mot Østerrike.

Hun debuterte i verdenscupen i alpint da hun deltok i storslalåm i Kranjska Gora 15. februar 2020.

Under junior-VM i alpint 2020 i Narvik kom hun på fjerdeplass i storslalåm, femteplass i kombinasjonen og ellevteplass i super-G. 

### Sesongen 2020/21

I junior-VM 2021 i Bansko tok hun gull i storslalåm.

### Sesongen 2022/23
Hun fikk sin første topp ti-plassering i verdenscupen da hun ble nummer ni slalåm i Levi 19. november 2022.

Hun vant både storslalåm og slalåm i junior-VM i alpint 2023.

## Referanser


## Eksterne lenker
* 
* 
*  Profil hos Vinter-OL for ungdom 2020
Preben Aavitsland

**Preben Aavitsland** (født 19. mars 1963) er en norsk lege og professor II.

Han er overlege i Folkehelseinstituttets ledelse og stab for smittevern, miljø og helse. Han er også kommuneoverlege i Arendal og Froland. Han er fagredaktør i *[[Tidsskrift for Den norske legeforening]]*. I 2021 ble han professor II ved pandemisenteret ved Universitetet i Bergen.

## Referanser


## Eksterne lenker
*
Kaj Hjelm

**Kaj Erik «Kajan» Hjelm** (født 24. juni 1928 i Stockholm i Sverige, død 15. september 1983 i Trosa i Sverige) var en svensk skuespiller.

## Filmer (utvalg)
*1939 – *Vi på Solgläntan* 
*1939 – *Frun tillhanda*
*1940 – *Hanna i societén*
*1940 – *[[Swing it, magistern!]]*
*1941 – *Magistrarna på sommarlov* 
*1942 – *I gult och blått*
*1942 – *Vi hemslavinnor*
*1942 – *Vårat gäng* 
*1943 – *Katrina*
*1943 – *I mörkaste Småland*
*1943 – *Kajan går till sjöss*
*1944 – *Örnungar* 
*1945 – *I Roslagens famn*
*1947 – *Jag älskar dig, Karlsson!* 
*1951 – *Skeppare i blåsväder*
*1952 – *Trots* 

## Referanser


## Eksterne lenker
*
Öllegård Wellton

**Ingeborg Viola Öllegård Wellton** (født 18. april 1932 i Stockholm i Sverige, død 26. juni 1991 i Stockholm i Sverige) var en svensk skuespiller. For norske seere er hun mest kjent for rollen som moren til Tommy og Annika i TV-serien og spillefilmene om Pippi Langstrømpe.

## Filmer (utvalg)
*1949 – *Skolka skolan*
*1953 – *Folket i fält*
*1953 – *Ogift fader sökes*
*1968 – *Vindingevals* 
*1969 – *[[Pippi Langstrømpe (1969)|Pippi Langstrømpe]]* (Pippi Långstrump) (TV-serie)
*1969 – *Miss and Mrs. Sweden*
*1970 – *[[Pippi rømmer med]]* (På rymmen med Pippi Långstrump)
*1970 – *[[Pippi Langstrømpe på de syv hav]]* (Pippi Långstrump på de sju haven)
*1973 – *[[Her kommer Pippi Langstrømpe]]* (Här kommer Pippi Långstrump)
*1976 – *En dåres försvarstal* (TV-serie)
*1985 – *August Strindberg: Ett liv* (TV-serie)

## Referanser


## Eksterne lenker
*
Lars-Ánte Kuhmunen

**Lars-Ánte Kuhmunen** (født 1979) er en samisk musiker og joiker fra Rensjön i Kiruna i Sverige. I 2000 vant han Samisk Grand Prix med joiken «Gabna duottar», og i 2006 vant han Folkelarmprisen i klassen «nyskapende / eksperimentell» med albumet *Birrasis*.

## Referanser
Maria Teresa Grønning Dale

**Maria Teresa Grønning Dale** (født 1977) er en norsk forsker innen psykologi. Hun forsker på traumer og katastrofer, prenatale risikofaktorer og barns helse, og personlighetspsykologi. Hun er forsker II ved Nasjonalt kunnskapssenter om vold og traumatisk stress (NKVTS) og har en bistilling som førsteamanuensis ved Psykologisk institutt (PSI) ved Universitetet i Oslo. 

Hun tok hovedfag (cand.polit.) i psykologi ved NTNU i 2002 og ph.d. i psykologi ved Psykologisk institutt ved UiO i 2012, basert på et forskningsprosjekt om mødre til babyer med alvorlig hjertefeil. Hun var ansatt som stipendiat og forsker ved Folkehelseinstituttet fra 2008 til 2018. Fra 2015 har hun hatt en bistilling som førsteamanuensis ved PSI og fra 2018 har hun hatt hovedstilling som forsker II ved NKVTS. 

## Referanser
Didi Conn

**Edith «Didi» Conn** (født **Bernstein** 13. juli 1951 i New York City) er en amerikansk skuespiller. Hun spilte i filmene *[[Grease (film)|Grease]]* og *[[Grease 2]]*. Hun spilte også i TV-serien *[[Benson]]*.

## Referanser


## Eksterne lenker
*
Nicola Rountree-Williams

**Nicola Rountree-Williams** (født 7. juli 2002) er en alpinist fra USA, som representerer Denver University.

## Idrettskarriere
### Sesongen 2018/19
Rountree-Williams deltok i sitt første FIS-renn i august 2018, i Cardrona i New Zealand, der hun kom på 14.-plass i slalåm. Hun vant sitt første FIS-renn 15. januar 2019, da hun vant storslalåm i Big Sky Resort i USA. Hun deltok i flere renn i Nor-Am Cup i alpint 2018/19, med en 14.-plass i super-G som beste enkeltresultat, og endte på 56.-plass sammenlagt, med 75 poeng.

Under USA-mesterskapet i alpint 2019 kom hun på niendeplass i storslalåm. 

### Sesongen 2019/20
I august 2019 deltok hun i det newzealandske mesterskapet i alpint, og kom der på sjetteplass i storslalåm og sjuendeplass i alpint. Hun kom på tredjeplass i et av slalåmrennene i Australia/New Zealand Cup i alpint 2019/20, som ga 60 poeng og 23.-plass sammenlagt i Australia/New Zealand Cup denne sesongen. I Nor-Am Cup i alpint 2019/20 fikk hun en niendeplass i parallellslalåm som beste enkeltresultat, og endte på 31.-plass sammenlagt med 189 poeng. I desember deltok hun også i renn i Far East Cup i alpint 2019/20, og fikk der en andreplass, en fjerdeplass og en femteplass. Dette ga en 20.-plass sammenlagt i Far East Cup denne sesongen.

Hun deltok i alpint under Vinter-OL for ungdom 2020. Der kjørte hun ut i super-G, der Amelie Klopfenstein fra Sveits vant. I kombinasjon fikk hun dermed ingen plassering. I storslalåm kom hun på åttendeplass, og i slalåm kom hun på 13.-plass. Hun deltok også i parallellslalåm for mikslag, der hun deltok sammen med Daniel Gillis, disse endte på sjetteplass etter at de tapte kvartfinalen mot Frankrike.

Under junior-VM i alpint 2020 i Narvik kom hun på 16.-plass i storslalåm. 

## Referanser


## Eksterne lenker
* 
*  Profil hos Vinter-OL for ungdom 2020
Herlev

**Herlev** er en forstadsby til København på Vestegnen i Storkøbenhavnsområdet i Københavnsområdet i Region Hovedstaden og administrasjonssenter i Herlev kommune på øya Sjælland i Danmark. Den har  innbyggere (2023).

Herlev hospital ligger i Herlev.

## Referanser
KÅKÅnomics

**KÅKÅnomics** er en årlig økonomifestival som blir arrangert i oktober i Stavanger. Festivalen ble først arrangert i 2017. Formålet med festivalen er å sette fokus på de sentrale, økonomiske problemstillingene i samfunnet på en folkelig måte. Festivalen består i hovedsak av ulike debatter, foredrag, filmvisninger seminar, konferanser og konserter. Festivalens arrangør er debatt- og litteraturhuset KÅKÅ kverulantkatedralen, der også Handelshøgskolen Universitetet i Stavanger er med i programsamarbeidet. 

Festivalen består av om lag 100 arrangement fordelt på 10-12 utelivssener i Stavanger. Programmet er en blanding av debatter, samtaler, intervju, foredrag, filmvisninger, seminar, konferanser og konserter. Av deltagere er det sirka 200 norske og internasjonale økonomer, politikere og fagfolk. Festivalens undertittel er: Nordens første, beste og morsomste økonomifestival.

## Kverulantkatedralens økonomipris, «KÅKÅnomics-prisen»
Fra 2019 delte festivalen også ut Kverulantkatedralens økonomipris («KÅKÅnomics-prisen»). Professor i økonomi ved UiO, Kalle Moene den første som mottok denne formidlingsprisen i 2019. I 2020 var det professor Karen Helene Ulltveit-Moe som fikk prisen . Statutt for prisen sier: «Nasjonen har manglet en skikkelig økonomipris som løfter frem de meningsbærende økonomene og økonomiformidlerne til den norske og internasjonale offentligheten. Prisvinner må ha vært aktiv de siste to årene, men vedvarende innsats og bidrag til offentligheten gjennom mange år vil også kunne bli vektlagt». 

## Tidligere festivaler
Festivalen ble arrangert for tredje gang i 2019.

* 1.-4. november 2017
*17.-20. oktober 2018
* 23.-26. oktober 2019
*21.-24. oktober 2020

## Se også
* Arendalsuka

## Referanser


## Eksterne lenker
* 
*
Thomas Lykke Pedersen

**Thomas Lykke Pedersen** (født 7. februar 1962) er en dansk lokalpolitiker for Socialdemokratiet. Han har vært borgermester i Fredensborg kommune siden 2010.

Thomas Lykke Pedersen har vært aktiv i lokalpolitikken siden 1986, da han ble valgt inn i byrådet i tidligere Fredensborg-Humlebæk kommune. Han var viseborgermester fra 1998. Etter kommunalreformen i 2007 og dannelsen av Fredensborg kommune fortsatte han som viseborgermester frem til 2010.

Han ble utnevnt til ridder av Dannebrogordenen i 2019.

## Referanser
Tonning Skjæveland

**Tonning Skjæveland** (født 28. juli 1913, død 25. juli 1989) var en fotballspiller fra Stavanger som spilte for Viking Fotballklubb. Han spilte 185 kamper i perioden 1930–1947, og var tapende finalist i norgesmesterskapet da Viking tapte 2-0 mot Skeid i sitt siste aktive år. Hans foretrukne posisjon på banen var høyre back.                                                                                                                                                       Han drev også med friidrett. Han hadde også et sosialt engasjement, og drev med veldedig arbeid i en årrekke.

## Referanser


## Kilder
* Stavanger aftenblad: *Minneord 28. juli 1989*
* viking-fk.no
Rachel Sutherland

**Rachel Sutherland** (født 3. august 1976) er en newzealandsk landhockeyspiller.

Hun representerte New Zealand under Sommer-OL 2004 i Athen, hvor hun ble nummer 6.

## Referanser


## Eksterne lenker
*
Olav Aaen

**Olav Aaen** (1945–2014) var en dansk lokalpolitiker for Venstre.

Han var borgermester i tidligere Karlebo kommune fra 2002 til 2006 og i Fredensborg kommune etter kommunalreformen fra 2007 til 2009.

## Referanser
Louise Dobson

**Louise Dobson** (født 1. september 1972) er en australsk landhockeyspiller.

Hun representerte Australia under Sommer-OL 2004 i Athen, hvor hun ble nummer 5.

Hun tok gull under Sommer-OL 1996.

## Referanser


## Eksterne lenker
*
Kungen kommer

***Kungen kommer*** er en svensk filmkomedie fra 1936, i regi av Ragnar Hyltén-Cavallius.  Hovedrollene spilles av Gösta Ekman og Birgit Tengroth.

## Handling
Filmen er satt til 1865, og Löwencreutz-familien venter besøk fra en veldig fremtredende besøkende, kong Karl IV. Imidlertid leser Carl Henrik von Grimm snart et telegram om at kongen faktisk planlegger å avbryte hele dette besøket.

Ved et teater den samme kvelden legger Grimm merke til skuespilleren Leonard Petterson som tilfeldigvis ligner veldig på kong Karl. Dette gir Grimm en idé som han håper kan fungere til hans favør: Kan han ansette denne skuespilleren til å late som han er kongen, og slippe unna med det? 

## Rolleliste (i utvalg)
* Gösta Ekman - Leonard Petterson / Carl XV
* Nils Wahlbom – Casimir Löwencreutz
* Gull Natorp – Adèle Löwencreutz
* Birgit Tengroth – Marie-Louise Löwencreutz
* Håkan Westergren – Charles-Emile Spaak
* Olga Andersson – grevinnan Ehrencrona
* Åke Ohberg – løjtnant von Grimm
* Theodor Berthels – teatersjef Browander
* Thor Modéen – Alexander Dryselius
* Maritta Marke – Anette Dryselius
* Tollie Zellman – Sophie Strååk
* Peggy Lindberg – Browanders hustru
* John Ekman – kommissarie Blom

## Referanser


## Eksterne lenker
*
Under falsk flagg (film fra 1935)

***Under falsk flagg*** er en svensk filmkomedie fra 1935 regissert av Gustaf Molander. Hovedrollene spilles av Tutta Rolf, Allan Bohlin og Ernst Eklund.

## Handling
Grafolog Harry Jonsson, som deler en større villa med Bertil Lagergren, studerer et bilde av en berømt finansmann Van Dienem. Han sier at signaturen på bildet er en svindler. I en bank arbeider Bertil, og hans medarbeidere. En pedantisk og pliktoppfyllende kontor-rotte Maud, Gunvor og den useriøse Britta, som flørter åpent med Bertil. Bertil avviser hennes tilnærminger. Bank-direktør Brinck møter datteren sin Margot som har vært bortreist i to år i Paris. Når hun går deretter hjem på egen hånd, møter hun tilfeldigvis Bertil. De møtes igjen, utenfor banksjefens villa, og han mener at hun forfølger ham. 

Margot ber om jobb i farens bank og får den, men på en betingelse: Hun må klare seg på lønnen sin, men når hun finner ut hvor lite bank-ansatte tjener, synes hun det er uanstendig. I banken diskuterer styret om de burde gi et større lån til Van Dienem. Til tross for direktørens innvendinger stemmer resten av styret for å gi lånet på 80 millioner. Maud hjelper Margot med å få et rom ved Fru Johanssons pensjonat hvor Maud også bor. Britta forsøker deretter å gjemme enkelte papirer for å få Margot til å se slurvete og udugelig ut.

## Rolleliste (i utvalg)
*Tutta Rolf - Margot Hammar / Margot Hammarström 
*Ernst Eklund - Karl Hammar 
*Allan Bohlin - Bertil Lagergren 
*Nils Ericson - Harry Jonsson 
*Karin Kavli - Britta Lundgren
*Anna Lindahl - Maud Billing 
*Carin Swensson - Gunvor Berg 
*Erik «Bullen» Berglund - avdelningssjef Brinck 
*Richard Lund - personalsjef
*Constance Gibson - Fru Johansson 
*Eric Gustafson - Lundblom 
*Wiktor «Kulörten» Andersson - Andersson 

## Referanser


## Eksterne lenker
*
Att angöra en brygga

***Att angöra en brygga*** er en svensk filmkomedie fra 1965, regissert og skrevet av Tage Danielsson (han har også en birolle). Hovedrollene spilles av Monica Zetterlund, Hans Alfredson, Lars Ekborg, Birgitta Andersson og Gösta Ekman.

## Handling
En vennegjeng ønsker å feire sommeren på en liten øy i Stockholms skjærgård. Planen deres er å spise sjøkreps og drikke snaps, en typisk svensk tradisjon. Noen er allerede i huset på øya (med maten) og resten av gruppen kommer snart til området med båt (og de har med seg snaps) men de opplever store vanskeligheter når de forsøker å komme seg til land.

Deres eneste nabo på den lille øya er en eksentrisk, Hollywood-besatt, hissig eremitt gjør ikke denne situasjonen noe bedre - og det oppstår snart en rekke absurde situasjoner.

## Rolleliste (i utvalg)
* Monica Zetterlund – Berit
* Lars Ekborg – Kalle
* Birgitta Andersson – Mona
* Gösta Ekman – Lennart
* Katie Rolfsen – Inez, Berits mor
* Hans Alfredson – fiskaren Garbo
* Hans Furuhagen – Walter
* Tage Danielsson – direktør Olsson 

## Referanser


## Eksterne lenker
*
Seier i mørket (film fra 1954)

***Seier i mørket*** er en svensk biografisk dramafilm fra 1954, i regi av Gösta Folke. Hovedrollen spilles av Olof Bergström.

## Handling
Historien følger Gustaf Dalén, gårdsgutten som ble kjent som en av Sveriges største oppfinnere. Allerede som barn kommer det bevis på hans tekniske oppfinnsomhet. Noen år senere møter Gustaf kvinnen som senere skal bli hans kone, Elma. Men etter at moren til Gustaf dør, mener faren hans at Gustaf burde overta den gamle familie-gården deres. Men Gustaf ønsker å skaffe seg en høyere utdannelse. Gustaf studerer ved Chalmers Institute i Göteborg, og etter studiene kontakter han Gustaf de Laval i håp om å skaffe seg en jobb. Men De Laval sliter økonomisk, og han blir nødt til å avvise Gustaf. Han begynner deretter å studere i Zürich.

Senere åpner Gustaf sitt eget verksted like utenfor Stockholm, sammen med Henrik Kugelström - hvor Gustaf blant annet eksperimenterer med acetylen-gass. Elma har i mellomtiden skaffet seg jobb hos en adelig familie. Gustaf og Elma gifter seg, og de får snart en sønn. Etter hvert gjør Gustafs oppfinnelser til opprettelsen av Svenska AB Gasaccumulator, også kalt AGA. Men når det kommer rapporterer at det har oppstått problemer med en av oppfinnelsene deres, forsøker Gustaf å hjelpe til med å løse situasjonen. Men under en gass-eksplosjon blir Gustaf blind. Samme år blir han tildelt Nobelprisen i fysikk for hans arbeid.

## Rolleliste (i utvalg)
* Olof Bergström som Gustaf Dalén
* Eva Stiberg som Elma Dalén
* Gunnar Björnstrand som Henrik Kugelström
* Kolbjörn Knudsen som Anders Johansson
* Erik Strandmark som Mellander
* Gunnar Sjöberg som Gustaf de Laval 
* Åke Claesson som Professor Wijkander
* Märta Arbin som Lovisa Johansson
* Carl Ström som Höjer
* Hans Strååt som Albin Dalén
* Gunnar Olsson som Anders Persson
* Olle Hilding som Bergquist

## Referanser


## Eksterne lenker
*
Otto Udd-Johansen

**Otto Udd-Johansen** (født 29. januar 1891, død 28. desember 1970) var en norsk sangforfatter og komponist.

Udd-Johansen startet sin yrkesvei som fabrikkarbeider på farens skofabrikk, og ble etter hvert deleier av skofabrikken Udd-Johansen & Wiik Skofabrik. Han etablerte også sitt eget musikkforlag Udd-Johansen & Hals.

Som tenåring besøkte Udd-Johansen møtene til Thomas Ball Barratt som senere etablerte Pinsebevegelsen. I voksen alder sluttet han seg også til det frikirkelige miljøet, og han begynte å skrive religiøse sangtekster og melodier. Hans sanger er trykket i mange sangbøker, herunder Sions Harpe, Evangelietoner og Mandelblomsten.

### Utvalgte sangtekster
* *Velg Jesus du som står i livets lyse morgen*
* *Når jeg i de stille stunder ser tilbake*
* *Salig jeg er for min synd er forlatt*
* *På Golgata min frelser har sonet*
* *Vær stille o hjerte for Jesus*
* *Kampsang*
* *Han skal fylle deg på ny*
* *Jesus skal komme til jorden igjen*
* *Ingen som du*

## Referanser
Kysset (Klimt)

**«Kysset»** (tysk: Der Kuss) er et oljemaleri av Gustav Klimt. Det ble malt på lerret (180x180 cm) i 1907 og regnes som art nouveau. Klimt var påvirket av Sigmund Freud som blant annet formulerte sine teorier i *Drømmetydning* (Wien, 1899). Det kraftige mønsteret på drakten gjør at de fysiske formene knapt er synlige. Det er stort sett bare kvinnens ansikt som er naturelt gjengitt og ikke abstrakt.

## Referanser
Forskningsinstituttet «Voskhod»

**Voskhod** *(russisk:Федеральное государственное бюджетное учреждение Научно-исследовательский институт «Восход» (norsk:Føderalt budsjett-vitenskapelig forkningsinstitutt «Oppgang»)* er et russisk forskningsinstitutt tilknyttet Digitalisering- samband- og massemediaministerium (Russland).

## Referanser
Leiv Vidar (1919–1996)

**Leiv Vidar** (født 19. mars 1919 i Fluberg, død 16. april 1996) var en norsk pølsemaker og bedriftsleder, kjent som grunnlegger av selskapet Leiv Vidar.

Vidar vokste opp på Ask på Ringerike. Han begynte i slakter- og pølsemakerlære i 1937, men utdannelsen ble avbrutt av andre verdenskrig. Han gikk inn i den norske motstandsbevegelsen og måtte flykte til Sverige i 1941. Han forsøkte å ta seg til Storbritannia via den norske Kvarstadbåten «Gudvang» for å slutte seg til norske styrker der, men endte i tysk fangenskap. Vidar satt først i Marlag und Milag Nord, før han senere i krigen ble *[[Nacht und Nebel]]*-fange og satt i Sonnenburg og Sachsenhausen. Mot slutten av krigen ble han reddet via de hvite bussene.

Etter krigen tok Leiv Vidar mesterbrev i slakter- og pølsemakerfag, og i 1950 overtok han en kjøtt- og delikatesseforretning på Hønefoss. Selskapet som bar hans navn utvidet stadig, og fikk nye lokaler i Torvgata på Nordsiden i 1964. Senere flyttet produksjonen til et nytt anlegg utenfor byen, mens lokalene i sentrum ble brukt til utsalg. Leiv Vidar drev selskapet frem til han trakk seg tilbake på grunn av sykdom i 1975 og overlot kjøttvareselskapet til sønnen Arne Vidar.

## Referanser
Finger Poppin

***Finger Poppin*** er en sang skrevet av Ike Turner som ble spilt inn og gitt ut på singel med Ike & Tina Turner i 1964.

## 1965

De spilte inn sangen live og ga den ut på albumet *[[Live! The Ike & Tina Turner Show]]* i 1965.

## Referanser
Agapetus II

**Agapetus II** (født i Roma, død 8. november 955 i Roma) var pave fra den 10. mai 946 til sin död.

## Liv og virke
### Bakgrunn
Agapetus kom fra en romersk adelsfamilie, faren var romer (som nedstammet fra konsulen Anicius Faustus Albinus Basilius) og moren var gresk. Agapetus ble valgt til pave den 10. mai 946 etter pave Marinus IIs død.

### Pave
Agapetus var pave i den tid da Alberik II av Spoleto, Marozias sønn, styrte den uavhengige republikken Roma under tittelen *Romernes prins og senator*, til kirkens store ydmykelse og fornedrelse, ettersom den dermed hadde helt tapt den verdslige makt og med dette hendlingsrom til å styre seg selv.

Agapetus, som var en karaktersterk mann, gjorde sitt beste for å sette punktum for den degenerering som pavemakten hadde sunket ned i, det såkalte pornokratiet (fra gresk πόρνη, *porneia* = utukt, dermed «skjøgevelde»). Den perioden varte fra da pave Sergius III ble innsatt i 904 til at pave Johannes XII ble avsatt i 963.

Hans oppfordring til Otto den store om å inngripe i Roma fikk ingen umiddelbar effekt, ettersom Alberic IIs posisjon var for sterk for et angrep, men det bar frukt etter hans død. Agapetus stadfestet i 948 erkebispedømmet Hamburgs rett til det nordiske misjonsområdet.

Agapetus er begravd i Lateranbasilikaen.

## Forfalsket pavebulle
For svensk historieskrivning har Agapetus II en særlig interesse, ettersom en av de mest beryktede urkundeforfalskningene i Sverige er knyttet til hans navn. I visse gamle svenske og danske lovhåndskrifter finnes en notis om en grenselegging mellom Sverige og Danmark på 1060-tallet og et i samband dermed stående møte mellom Nordens tre konger.

De svenske håndskriftene oppgir at ved dette møte den danske og den norske kongen betjente den svenske, de danske atter, at Danmarks konge ble betjents av de to øvrige. På grunn av de sprikende oppltsningene oppstod på 1600-tallet en skarp feide mellom Sveriges og Danmarks lærde.

I 1703 publiserte professor Carl Lundius i Uppsala et innlegg i denne strid som var ment å fastslå den svenske oppfatningens riktighet. Det inneholdt nemlig en angivelig bulle av Agapetus II med pavelig stadfestelse av grensleggingen og en redegjørelse for hvordan det var gått til ved kongemøtet. Det syntes tydelig å fremgå av denne at den svenske oppfatningen var den riktige.

At pavebullen bare var en grov forfalskning begynte man imidlertid tidlig å mistenke, og dette er senere blitt alment anerkjent for å være tilfelle. Man utpekte lenge Lundius som forfalskeren, men senere er det med visshet fastlagt at det i første rekke var Nils Rabenius som var den skyldige.

## Referanser


## Litteratur
* Gregorovius, Ferdinand: *The History of Rome in the Middle Ages, Vol. III* (1895)
* Mann, Horace K.: *The Lives of the Popes in the Early Middle Ages, Vol. IV: The Popes in the Days of Feudal Anarchy, 891-999* (1910)

## Eksterne lenker
* Catholic Encyclopedia (1913)
Nie Yali

**Nie Yali** (født 4. juni 1973) er en kinesisk landhockeyspiller.

Hun representerte Kina under Sommer-OL 2004 i Athen, hvor hun ble nummer 4. 

## Referanser


## Eksterne lenker
*
Dag Årsland

**Dag Årsland** (født 1959) er en norsk professor og psykiater.

Årsland er utdannet ved Universitetet i Oslo. Han har arbeidet ved Stavanger Universitetssykehus, Universitetet i Bergen, og han ble i 2009 professor i geriatrisk psykiatri ved Universitetet i Oslo. I 2011 ble han utnevnt til professor i klinisk demens ved Karolinska Institutet. Han har spesialisert seg innen forebygging og behandling av demens. Han er blant de mest siterte norske forskerne i vitenskapelige publikasjoner.

## Referanser


## Eksterne lenker
*
Ayelén Stepnik

**Ayelén Stepnik** (født 1975) er en argentinsk landhockeyspiller.

Hun representerte Argentina under Sommer-OL 2004 i Athen, hvor hun tok bronse.  Hun tok også sølv under Sommer-OL 2000.

## Referanser


## Eksterne lenker
* 
*
Sverre E. Kjeldsen

**Sverre Erik Kjeldsen** (født 1953) er en norsk kardiolog, overlege og professor.

Kjeldsen er utdannet ved Universitetet i Oslo med doktorgrad i indremedisin og kardiologi. Han er professor ved UiO og overlege ved Oslo Universitetssykehus.

I 2004 ble Kjeldsen klaget inn for Rådet for legeetikk fordi han i en artikkel i Dagbladet, som ble slått opp over hele forsiden, hadde uttalt at det å gi legemiddelen tiazid til blodtrykkspasienter tilsvarte å ta livet av dem rottegift. Sammenligningen var at warfarin (Marevan, den aktuelle giften) og tiazid i store doser begge krever hyppige blodprøvekontroller.

Kjeldsen har vært i ledelsen av mange internasjonale randomiserte blodtrykksstudier (NORDIL, HOT, INSIGHT, LIFE, VALUE, ASCOT, ACCOMPLISH). Han har arbeidet med (veileder, biveileder, medarbeider) 50 doktorander og publisert ca.  vitenskaplige artikler med et meget stort antall siteringer i internasjonal litteratur.

I 2013 ble han tildelt *Hjerteprisen* av Nasjonalforeningen for folkehelsen. Det var Kong Harald som stod for overrekkelsen av prisen.

Han har også mottatt diverse internasjonale priser for sine vitenskaplige studier og er æresmedlem av mange nasjonale og internasjonale foreninger.

## Referanser


## Eksterne lenker
*
Derospidea

***Derospidea*** er en slekt av biller som tilhører familiegruppen bladbiller (Chrysomelidae). Det er kjent 3 arter.

## Utseende
Middelsstore, avlange, matte, gule og svarte bladbiller. Hode og pronotum er gule, kan ha svarte flekker, dekkvingene svarte med gule tegninger.

## Levevis
Både larvene og de voksne (imago) er planteetere. De lever på planter i familien Rutaceae inkludert sitrus-trær.

## Utbredelse
Slekten er utbredt i Nord-Amerika og Mexico.

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien **[[trådbladbiller]]**, Galerucinae Latreille, 1802
****** stamme Galerucini
******* slekten ***Derospidea*** Blake, 1931
******** *[[Derospidea brevicollis]]* (LeConte, 1865)
******** *[[Derospidea cyaneomacula]]* (Jacoby, 1886)
******** *[[Derospidea ornata]]* (Schaeffer, 1905)

## Referanser


## Eksterne lenker
* bugguide.net - bildedatabase over nordamerikanske insekter
*
Doryidomorpha

***Doryidomorpha*** er en slekt av biller som tilhører familiegruppen bladbiller (Chrysomelidae). Det er kjent 7 arter .

## Utseende
Middelsstore (ca. 10 millimeter), brede, svarte bladbiller med gulaktige dekkvinger. Antennene er nesten så lange som kroppen.

## Levevis
Både larvene og de voksne (imago) er planteetere, ofte på busker og trær. Noen av artene kan opptre i store mengder og snauspise vertsplantene i enkelte år. De voksne billene flyr godt og kan forflytte seg over betydelige avstander.

## Utbredelse
Slekten er utbredt i Asia (Kina, Thailand).

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien **Trådbladbiller**, Galerucinae Latreille, 1802
****** stammen Hylaspini Chapuis, 1875
******* Slekten ***Doryidomorpha*** Laboissiere, 1931
******** *[[Doryidomorpha frontalis]]* Laboissiere, 1931
******** *[[Doryidomorpha fulva]]* (Laboissiere, 1931)
******** *[[Doryidomorpha nigricollis]]* Medvedev, 2007
******** *[[Doryidomorpha nigripennis]]* (Laboissiere, 1931)
******** *[[Doryidomorpha pilifrons]]* Laboissiere, 1931
******** *[[Doryidomorpha souyrisi]]* (Laboissiere, 1931)
******** *[[Doryidomorpha variabilis]]* (Laboissiere, 1931)

## Referanser


## Eksterne lenker

*
Leif Nicolaysen

**Leif Peder Nicolaysen ("Nico")** (født 9. august 1934, død 19. februar 2009) var en norsk fotballspiller. Han fikk 315 kamper for Viking Fotballklubb i perioden 1952–1965. Nicolaysen spilte venstre back, og opplevde å bli seriemester i 1958, og deretter norgesmester i 1959. Dessuten fikk han to kamper på B-landslaget.  Han huskes som en kontant og taklingssterk spiller som var en sterk bidragsyter til Vikings suksess i slutten av 50-tallet.

## Kilder
* Arne Brustad: *AKTIVE FOTBALLSPILLERE*, 1953 
* Stavanger Aftenblad: *Minneord 28. februar 2009*
* viking-fk.no
Elias Steen-Olsen

**Elias Johan Steen-Olsen** (født 8. januar 1892 i Bergen, død 1966) var en norsk advokat og dramatiker.

## Liv
Han var sønn av bakermester Elias Olsen Steen og Ingeborg Hopland. Etter *[[examen artium]]* i 1915 tok han juridisk embetseksamen i 1920 og hadde eget advokatkontor i Bergen fra 1921. Han ble utnevnt til høyesterettsadvokat i 1952.

Steen-Olsen var en av stifterne av Studentersamfunnet i Bergen og av Norsk Studentsamband. Han interesserte seg for teater og skrev selv skuespillene *Døden og kjærligheten* og *Den evig lengsel*, som ble oppført på Den Nationale Scene på 1930-tallet. I 1931 arrangerte han festspill i Håkonshallen sammen med teaterregissøren Stein Bugge. På 1960-tallet utga han et verk om *Verdens maktfulleste ideer* i to bind.

Steen-Olsen var en sentral personlighet i det bergenske kunstlivet på 1930-tallet. Ifølge Kjartan Fløgstad ble det sagt om Steen-Olsen at han var «ein endå større ven av kunstnarar enn av kunsten». En av kunstnerne han hjalp økonomisk var dikteren Claes Gill, som en tid bodde i Bergen.

## Referanser


## Litteratur
* 
*
Sophie Mathiou

**Sophie Mathiou** (født 5. februar 2002) er en italiensk alpinist, som representerer klubben C.S. Carabinieri.

## Idrettskarriere
### Sesongen 2018/19
Mathiou deltok i sitt første FIS-renn i november 2018, i Solda i Italia, der hun kom på 38.-plass i storslalåm. Hun deltok i Vinter-EYOF 2019 (European Youth Olympic Festival) i Bosnia-Hercegovina, og kom der på ellevteplass i slalåm, men kjørte ut i storslalåm. Under det italienske juniormesterskapet i alpint 2019 (U22) kom hun på niendeplass i parallellslalåm og 16.-plass i storslalåm, og under det italienske juniormesterskapet for U19 senere i mars vant hun slalåm, og kom på femteplass i parallellslalåm og sjuendeplass i storslalåm. Hun deltok også i Italiensk mesterskap i alpint 2019, og kom der på 41.-plass i super-G og 17.-plass i kombinasjonen.

### Sesongen 2019/20
Hun deltok i alpint under Vinter-OL for ungdom 2020. Der kom hun på 12.-plass i super-G, der Amelie Klopfenstein fra Sveits vant. I kombinasjonen kom hun på femteplass. I storslalåm kom hun på niendeplass, og i slalåm kjørte hun ut. Hun deltok også i parallellslalåm for mikslag, der hun deltok sammen med Marco Abbruzzese, disse endte på 13.-plass etter at de tapte åttendedelsfinalen mot Finland.

### Sesongen 2020/21
I junior-VM 2021 i Bansko tok han gull i slalåm.

## Referanser


## Eksterne lenker
* 
*  Profil hos Vinter-OL for ungdom 2020
Clitenososia

***Clitenososia*** er en slekt av biller som tilhører familiegruppen bladbiller (Chrysomelidae). Det er kjent 4 arter.

## Utseende
Middelsstore (gjerne ca. 8-13 millimeter), avlangt-ovale, litt matt skinnende metallisk fargede bladbiller, kan også være brungule. Oversiden er kraftig punktert og fint hårete. Antennene er noe fortykkede mot spissen, mindre enn halve kroppslengden. Pronotum er trapesformet, dekkvingene noe utvidet bakover. Hele oversiden er gjerne svært tett punktert.

## Levevis
Både larvene og de voksne (imago) er planteetere.

## Utbredelse
Slekten er spredt utbredt i Afrika (én art hver i Sør-Afrika, Kenya, Elfenbeinskysten og Togo).

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien **[[trådbladbiller]]**, Galerucinae Latreille, 1802
****** stamme Galerucini
******* slekten ***Clitenososia*** Laboissiere, 1931
******** *[[Clitenososia flava]]* Laboissiere, 1940
******** *[[Clitenososia fulva]]* (Laboissiere, 1922)
******** *[[Clitenososia maculicollis]]* Laboissiere, 1931
******** *[[Clitenososia vazquezi]]* Beenen, 2014

## Referanser


## Eksterne lenker
*
Lidija Selikhova

**Lidija Matvejevna Selikhova** (født 19. mars 1922 i Petrograd siden 1991 kjent som St. Petersburg, død 7. februar 2003) var en russisk skøyteløper som i 1940- og i 1950-årene deltok i nasjonale og internasjonale konkurranser i hurtigløp på skøyter og representerte Sovjetunionen.

## Personlige rekorder

### Verdensrekorder
Liste over verdensrekordnoteringer gjort av Lidija Selikhova.

## Internasjonale mesterskap
Allround-VM på skøyter deltatt i åtte ganger
:* Åbo 1948, Kongsberg 1949, Karleby 1952, Lillehammer 1953, Östersund 1954, Kuopio 1955, Kvarnsveden 1956 og i Imatra 1957.
::* Beste resultat verdensmester, gullmedalje og 1.-plass sammenlagt både i Karleby 1952 og i Östersund 1954.

## Referanser


## Eksterne lenker
* 
*  Lidija Selikhova på www.ISU.html.infostradasports.com sine nettsider.
*  Lidija Selikhova  på www.infosport.ru
*
Valdemar Dalquist

**Valdemar Dalquist** (født 23. september 1888 i Ås församling i Sverige, død 20. januar 1937 i Stockholm i Sverige) var en svensk skuespiller, sanger, forfatter og regissør.

## Filmer (utvalg)
*1922 – *Luffar-Petter*
*1923 – *[[Gamla gatans karneval]]*
*1930 – *Kronans kavaljerer*
*1931 – *[[Trøtte Teodor (film fra 1931)|Trøtte Teodor]]* (*Trötte Teodor*)
*1931 – *Brokiga blad* 
*1933 – *[[Kjærlighet og dynamitt]]* (Kärlek och dynamit)
*1933 – *Hemslavinnor*
*1933 – *Flickan från varuhuset* 
*1934 – *Atlantäventyret*
*1935 – *[[Munkbrogreven]]*
*1936 – *[[Annonsera]]*

## Referanser


## Eksterne lenker
*
Bellan Roos

**Tyra Isabella «Bellan» Roos** (født 25. mai 1901 i Nynäshamn i Sverige, død 8. april 1990 i Stockholm i Sverige) var en svensk skuespiller.

## Filmer (utvalg)
*1935 – *[[Ebberöds bank (1935)|Ebberöds bank]]* 
*1936 – *[[Eventyret]]* (Äventyret)
*1940 – *[[Vi tre]]* 
*1943 – *Tåg 56* 
*1950 – *Frökens första barn*
*1950 – *[[Anderssonskans Kalle]]*
*1956 – *[[Sjunde himlen]]*
*1957 – *[[Mamma tar semester]]*
*1957 – *Lille Fridolf blir morfar*
*1958 – *Den store amatören*
*1958 – *[[Mannekeng i rødt]]* (Mannekäng i rött)
*1959 – *[[Ryttere i blått]]* (Ryttare i blått)
*1961 – *[[Ljuvlig är sommarnatten]]*
*1967 – *Hugo och Josefin*
*1967 – *[[Gumman som blev liten som en tesked]]* (TV-serie)
*1976 – *[[Mannen på taket]]*
*1976 – *[[Mina drömmars stad]]*

## Referanser


## Eksterne lenker
*
Spannkjede

**Spannkjede**, også kalt **bøtterekke**, er en metode for å transportere flytende eller faste gjenstander fra en (vanligvis) stasjonær person til neste. Navnet på metoden kommer fra eksemplet hvor man sender bøtter med vann fra en vannkilde til et brannsted eller en pumpe, ved slukking av brann. Personene står da gjerne om hverandre med en avstand på omtrent en meter, og det sendes fulle bøtter den ene veien og tomme bøtter den andre.

Spannkjedeprinsippet ble også brukt for å transportere murstein under riving og rydding i ruiner i Tyskland etter andre verdenskrig. Når sandsekker brukes for å bygge flombarrierer pleier man gjerne å bruke den samme måten ved flytting av de fylte sekkene mellom transportmiddelet og stedet sekkene skal brukes. Spannkjedeprinsippet brukes også i gravemaskintypen kalt paternosterverk.

## Historie
Spannkjede var en viktig metode for brannslokking før man fant opp håndopererte brannpumper, men også med disse første pumpene måtte man bruke spannkjede for å fylle opp tanken til brannpumpen. Spannkjeder ble dermed brukt helt frem til man fikk sentral vannforsyning og brannhydranter, eller maskinell pumping direkte fra vannkilde. Spannkjeder brukes fortsatt som teknikk for å flytte gods i situasjoner hvor det ellers er krevende å gjennomføre flytting av for eksempel vann, forsyninger, med mer. Metoden krever imidlertid ofte veldig mange deltakere for å kunne dekke avstanden.

## Verdensrekord
Verdensrekorden for lengste spannkjede ble satt 23 juli 2011 i Pfullingen i Tyskland under 40-årsjubileet til den lokale ungdomsbrannbrigaden. 5239 deltakere transporterte total 869.2 liter vann over en avstand på 4589.75 meter.

## Som en metafor
Spannkjeder brukes ofte innen teknologi som en forklaringsmodell, for eksemepl for å beskrive virkemåten til en CCD-sensor. Spannkjedeprinsippet var også en inspirasjon for BBD-sensorer (Bucket Brigade Device).

Spannkjede kan også brukes som metode for plukking av ordrer i distribusjonssentre. Da vil kundens ordre sendt fra en ansatt til den neste. Når sistemann i linjen har pakket ferdig en ordre går de tilbake i rekken og får rollen som nest-sistemann til å plukke, og så videre, inntil det er deres tur til å gå for å plukke en ny bestilling. Lignende idéer finnes også for produksjonslinjer.

## Se også
* Elektrontransportkjeden
* Manngard

## Referanser


## Eksterne lenker
* KLM sketsj: Vår ære og vår vannmakt, marinen demonstrerer "fjordflytting" med spannkjede for å forvirre fienden
Sigurd Wold

**Sigurd Wold**, egentlig *Vold*, (født 1. november 1932, død 25. oktober 2000) var en norsk fotballspiller som spilte 272 kamper for Viking Fotballklubb i perioden 1956–1966. Han kom opprinnelig fra Idrettslaget Odin, og gikk til Buøy i januar 1954, før ferden gikk videre til Viking i januar 1956. I 1958 ble han seriemester, og i 1959 ble han også norgesmester. I 1961 fikk han også én kamp på B-landslaget - mot Sverige (0-3) på Stavanger Stadion - med 10&nbsp;000 tilskuere på tribunen. Hans posisjon på banen var venstre half.

## Referanser


## Kilder
* Arne Brustad: *AKTIVE FOTBALLSPILLERE*, 1953 
* Stavanger Aftenblad: *Omtale 31. oktober 1992*
* viking-fk.no

## Eksterne lenker
*
Vittorio Gregotti

**Vittorio Gregotti** (født 10. august 1927 i Novara i Piemonte, død 15. mars 2020 i Milano) var en italiensk arkitekt. Han var sjef for arkitektkontoret Gregotti Associati, som blant annet tegnet Centro Cultural de Belém i Lisboa og operateatret Teatro degli Arcimboldi i Milano, samt universitetsbygninger, som eksempelvis campus for Universitetet i Calabria. Hans arkitektkontor var også ansvarlig for renoveringen av Olympiastadion i Barcelona foran de olympiske sommerlekene i 1992.

Gregotti døde av covid-19.

## Referanser


## Eksterne lenker

* Offisielt nettsted
New Town

**New Town** er et område i det sentrale Edinburgh, som er hovedstaden i Skottland. Området blir ofte betraktet som et mesterverk innen byplanlegging, og det ble sammen med Old Town oppført på UNESCOS verdensarvliste i 1995.

Området ble oppført i flere faser fra 1767 til omkring 1850, og det er fortsatt bevart en stor del av nyklassisistiske og georgianske arkitekturen. Den mest berømte gaten er Princes Street, som ligger opp mot Edinburgh Castle og Old Town overfor den nå forsvunne Nor Loch.

## Referanser


## Eksterne lenker
*
Margit Rogne

**Margit Nørbech Rogne** (født Hübert 2. januar 1894 i Kristiansand, død 7. desember 1990) var en norsk pedagog, forfatter og oversetter. Hun skrev flere lærebøker i tysk, og var i 1953-1964 rektor ved Berles skole.

## Familie
Margit Rogne var datter av skipsfører Bjørn Hjalmar Hübert (1861-1901) og Helga Henriette Karoline Nørbech (1861-1930). Hun ble 2. mai 1931 gift med lektor Anders Rogne. Hun må ikke forveksles med sin eldre navnesøster, læreren Margit Øverbø Rogne (f. 1887).

## Liv og virke
Hun tok i 1913 examen artium på latinlinjen, og språkhistorisk embedseksamen (cand. philol.) i 1921 med historie som hovedfag. I 1922 tok hun pedagogisk eksamen, og gjennomførte en studiereise til Tyskland, Belgia, Frankrike, Sverige og Danmark.

Hun var i perioden 1915-1919 timelærer og vikar ved ulike høyere skoler i Kristiania. I perioden 1919-1925 var hun lærer ved Sankthanshaugen gymnas. Hun var lektor ved Vestheim skole i 1924-1931 og ved Berles skole i 1931-1935. Hun vendte tilbake som lektor ved Vestheim i 1935, og fra 1937 var hun også skolens inspektrise. I 1953 ble hun rektor ved Berles skole, en stilling hun beholdt til 1964.

Hun var styremedlem i Filologisk Forening i 1915, og i Oslo krets av Filologenes og realistenes Landsforening fra 1935, hvor hun fra 1937 var viseformann. I periodene 1940-1942 og 1945-1952 var hun som første kvinne medlem av Undervisningsrådet, og i 1939-1940 og 1946-1947 representant i Oslo skolestyre for kvinnelige lærere i den høyere skole.

Rogne har utgitt flere bøker, de fleste av dem lærebøker i tysk, forfattet i samarbeid med andre forfattere. Hun har også oversatt flere bøker, blant annet krigsromanen *De var seks* av Alfred Neumann.

Margit Rogne var stormogul av «Den gyldne Ugle», en høythengende utmerkelse innenfor Filologisk Forening. Hun var dessuten medlem av Klassisk Forbund, Akershus Slotts Venner og kvinneorganisasjonen Zonta.

Margit Rogne ble gravlagt 23. mai 1991 på Vestre gravlund i Oslo.

## Bibliografi
* 1922: *Noen undersøkelser om de norske domkapitler*, Kristiania
* 1937: *Deutsche Jugendliteratur I & II*, Bie, Nygård og Ronge, Oslo
* 1938: *Hjelpebok i tysk*, 1. utg., M. Rogne og Nic. Stang, Oslo
* 1940: *Rettleiing i historisk litteratur*, Thora Lange, Ragnar Paulsen, Margit Rogne, Oslo
* 1948: Ny utgave av Midsems *Deutsches Lesebuch für die Realschule*, Kristian Langlo og Margit Rogne, Oslo
* 1949: *Deutsches Lesebuch für die Gymnasium*, Kristian Langlo og Margit Rogne, Oslo
* *Fra og til tysk I & II*, Thorolf Hansen og Margit Rogne

## Stipender og Utenlandsopphold
* 1922: Studiereise til Tyskland, Belgia, Frankrike, Sverige og Danmark.
* 1946: Berles stipend til studium av administrasjon og undervisning ved høyere skoler i Sverige og Danmark.

## Referanser


## Kilder
* 
* 
* 

## Eksterne lenker
* Minneside basert på bilder og gravminnedata for Margit Rogne, (02.januar 1894 - 07.desember 1990), Slekt og Data Gravminnebasen